ΑΠΟΦΑΣΗ αριθ. 1/96 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΚ-ΑΓΙΟΥ ΜΑΡΙΝΟΥ της 20ής Ιουνίου 1996 για την τροποποίηση της απόφασης αριθ. 1/93 σχετικά με τις λεπτομέρειες απόδοσης στο δημόσιο ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου (96/445/ΕΚ)

Η ΕΠΙΤΡΟΠΗ ΣΥΝΕΡΓΑΣΙΑΣ,

Έχοντας υπόψη την ενδιάμεση συμφωνία εμπορίου και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (1), και ιδίως το άρθρο 7 παράγραφος 3,

Εκτιμώντας:

ότι η απόφαση αριθ. 1/93 της επιτροπής συνεργασίας ΕΟΚ-Αγίου Μαρίνου, της 27ης Ιουλίου 1993, σχετικά με τις λεπτομέρειες απόδοσης στο δημόσιο ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου (2), καθιερώνει τη διαδικασία που πρέπει να ακολουθείται όσον αφορά τη βεβαίωση, τον έλεγχο και την απόδοση στις αρχές του Αγίου Μαρίνου των εισαγωγικών δασμών που εισπράττονται για τα εμπορεύματα που προορίζονται για τη χώρα αυτή 7

ότι θα πρέπει να διευκρινισθούν οι λεπτομέρειες βεβαίωσης όσον αφορά τους εισαγωγικούς δασμούς τους σχετικούς με τα προϊόντα ή εμπορεύματα για τα οποία γεννάται τελωνειακή οφειλή στα πλαίσια του καθεστώτος τελειοποίησης για επανεξαγωγή, σύστημα αναστολής, που αναφέρεται στα άρθρα 114 ως 129 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (3), ή του καθεστώτος προσωρινής εισαγωγής που αναφέρεται στα άρθρα 137 ως 144 του κανονισμού αυτού.

ΑΠΟΦΑΣΙΖΕΙ:

Άρθρο 1

Η απόφαση αριθ. 1/93 τροποποιείται ως εξής:

1. Στο άρθρο 1, το στοιχείο β) αντικαθίσταται από το ακόλουθο νέο κείμενο:

«β) στα προαναφερθέντα λογιστικά βιβλία καταχωρούνται μόνον οι δασμοί που βεβαιώθηκαν από τα τελωνεία τα οποία ορίζονται στο παράρτημα της συμφωνίας. Υπό την επιφύλαξη του άρθρου 1α, οι δασμοί αυτοί καταχωρούνται μόνον εφόσον το αντίτυπο αριθ. 5 του εγγράφου Τ2 SM ή το αντίγραφο του εγγφάφου Τ2 L SM, που πιστοποιούν ότι τα σχετικά εμπορεύματα έφθασαν στον Άγιο Μαρίνο, έχει θεωρηθεί από τις τελωνειακές αρχές της Δημοκρατίας του Αγίου Μαρίνου και έχει δεόντως κατατεθεί στο τελωνείο που το εξέδωσε 7»

2. Παρεμβάλλεται το ακόλουθο νέο άρθρο 1α:

«Άρθρο 1α

Σε περίπτωση εφαρμογής του καθεστώτος τελειοποίησης για επανεξαγωγή που αναφέρεται στα άρθρα 114 ως 129 του κανονισμού (ΕΟΚ) αριθ. 2913/92 ή του καθεστώτος προσωρινής εισαγωγής που αναφέρεται στα άρθρα 137 έως 144 του κανονισμού αυτού, τα τελωνεία που αναφέρονται στο παράρτημα της συμφωνίας καταχωρούν στα λογιστικά βιβλία που αναφέρονται στο άρθρο 1 στοιχείο α) του δασμούς που βεβαιώνουν, εφόσον:

α) βάσει του καθεστώτος τελειοποίησης προς εξαγωγή, σύστημα αναστολής, το αντίτυπο αριθ. 5 του εγγράφου Τ2 SM ή το αντίγραφο του εγγράφου Τ2 L SM που εκδίδεται για το σκοπό αυτό και που πιστοποιεί ότι έχουν διατεθεί στο έδαφος του Αγίου Μαρίνου οι ποσότητες των παράγωγων προϊόντων ή των εμπορευμάτων ως έχουν, έχει θεωρηθεί από τις τελωνειακές αρχές της Δημοκρατίας του Αγίου Μαρίνου και έχει, δεόντως, κατατεθεί στο τελωνείο που το εξέδωσε 7

β) κατόπιν της εξόφλησης του καθεστώτος προσωρινής εισαγωγής, ένα θεωρημένο αντίγραφο του τελωνειακού εγγράφου, μέσω του οποίου τα εμπορεύματα εισαγωγής ετέθησαν υπό το καθεστώς, που πιστοποιεί τη χρησιμοποίηση των εμπορευμάτων εισαγωγής στο έδαφος του Αγίου Μαρίνου, έχει θεωρηθεί από τις τελωνειακές αρχές της Δημοκρατίας του Αγίου Μαρίνου και έχει, δεόντως, κατατεθεί στο τελωνείο το οποίο χορήγησε την άδεια για το εν λόγω οικονομικό τελωνειακό καθεστώς.»

Άρθρο 2

Η παρούσα απόφαση αρχίζει να ισχύει την πρώτη ημέρα του μηνός που ακολουθεί το μήνα της έκδοσής της.

Βρυξέλλες 20 Ιουνίου 1996.

Για την επιτροπή συνεργασίας

Ο Πρόεδρος

S. ABOU

(1) ΕΕ αριθ. L 359 της 9. 12. 1992, σ. 14.

(2) ΕΕ αριθ. L 208 της 19. 8. 1993, σ. 38.

(3) ΕΕ αριθ. L 302 της 19. 10. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.